CELEX: 52011PC0716
Language: bg
Date: 2011-10-31
Title: Предложение за РЕШЕНИЕ НА СЪВЕТА относно позиция на Европейския съюз по отношение на решението на Общия съвет на СТО за удължаване на срока на освобождаването от задължения от страна на СТО с оглед прилагането от ЕС на автономен преференциален търговски режим за Западните Балкани.

|

52011PC0716

	ОБЯСНИТЕЛЕН МЕМОРАНДУМПрез 2010 г. Европейският съюз (ЕС) започна процес по продължаване срока на действие на автономния преференциален режим за Западните Балкани до 31 декември 2015 г. Понастоящем законодателната процедура по приемане на режима приключи.За да може да предостави преференциално третиране по искането за автономен преференциален режим за Западните Балкани, без да е длъжен да разшири обхвата на същото преференциално третиране по отношение на подобните стоки от всички останали членки на СТО, ЕС следва да направи искане за удължаване до 31 декември 2016 г. на срока на освобождаване на задължения по разпоредбите на член I, параграф 1 към Общото споразумение за митата и търговията от 1994 г. .1.  2011/0316 (NLE)Предложение заРЕШЕНИЕ НА СЪВЕТАотносно позиция на Европейския съюз по отношение на решението на Общия съвет на СТО за удължаване на срока на освобождаването от задължения от страна на СТО с оглед прилагането от ЕС на автономен преференциален търговски режим за Западните Балкани.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,като взе предвид предложението на Европейската комисия,като има предвид, че:2.  Европейският съюз прие законодателство за продължаване срока на действие на автономния преференциален режим за Западните Балкани до 31 декември 2015 г. При липса на освобождаване от задълженията на Европейския съюз по силата на член I, параграф 1 от Общото споразумение за митата и търговията 1994 г. (ГАТТ 1994 г.) обхватът на третирането, предоставено в рамките на автономния преференциален режим, следва да бъде разширен по отношение на всички останали членки на СТО. Поради това е целесъобразно да се поиска освобождаване от задължения по член I, параграф 1 от ГАТТ 1994 г. съгласно член IX, параграф 3 от Маракешкото споразумение за създаване на Световната търговска организация (Споразумението за СТО).3.  Европейският съюз направи такова искане на 26 октомври 2011 г.4.  Общият съвет на Световната търговска организация ще разгледа това искане.5.  Поради това е целесъобразно в рамките на разглеждането от Общия съвет на СТО Европейския съюз да изрази позиция за приемане на искането.ПРИЕ НАСТОЯЩОТО РЕШЕНИЕ:Член 1Позицията на Европейския съюз в Общия съвет на Световната търговска организация е за одобряване удължаването на срока на освобождаване от задължения от страна на СТО по отношение на Западнитe Балкани до 31 декември 2016 г. Комисията ще представи тази позиция.Член 2Настоящото решение влиза в сила в деня на приемането му.Съставено в [...] на […] година.За СъветаПредседател